31975R2411
L 247/10
JURNALUL OFÍCIAL AL UNIUNII EUROPENE
REGULAMENTUL (CEE) NR. 2411/75 AL CONSILIULUI
din 16 septembrie 1975
privind încheierea Acordului dintre Comunitatea Economică Europeană și Statele Unite Mexicane
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 113 și 114,
având în vedere recomandarea Comisiei,
întrucât ar trebui încheiat acordul negociat între Comunitatea Economică Europeană și Statele Unite Mexicane,
ADOPTĂ PREZENTUL REGULAMENT:
Articolul 1
Acordul dintre Comunitatea Economică Europeană și Statele Unite Mexicane, al cărui text se anexează la prezentul regulament, se încheie în numele Comunității.
Articolul 2
Președintele Consiliului notifică celeilalte părți contractante, în conformitate cu articolul 12 din acord, încheierea procedurilor necesare în ceea ce privește Comunitatea pentru intrarea în vigoare a acestui acord.
Articolul 3
Comunitatea este reprezentată în comisia mixtă prevăzută la articolul 6 din acord de către Comisia Comunităților Europene, asistată de reprezentanți ai statelor membre.
Articolul 4
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 septembrie 1975.